
			Pirkimo sąlygų 6 priedas „Sutarties projektas“


LIETAUS NUOTEKŲ INŽINERINIŲ TINKLŲ M. RIOMERIO G. 1, ROKIŠKYJE, STATYBOS DARBŲ PIRKIMO SUTARTIS 

2025 m. ___________ d. Nr. DS- _____
Rokiškis

Rokiškio rajono savivaldybės administracija, juridinio asmens kodas 188772248, kurios registruota buveinė yra Sąjūdžio a. 1, Rokiškis, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama .........................., veikiančio pagal savivaldybės administracijos nuostatus (toliau – Užsakovas), ir ………………………….., juridinio asmens kodas ……………, kurio registruota buveinė yra …………………………………………………, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama………..........., veikiančio pagal ………………………………….. (toliau – Rangovas), toliau kartu šioje pirkimo-pardavimo sutartyje vadinami „Šalimis“, o kiekvienas atskirai – „Šalimi“, sudarė šią pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.
1. BENDROSIOS NUOSTATOS

1.1. Ši Sutartis susideda iš toliau nurodytų dokumentų, kurie apima „sutarties“ sąvoką ir kurie ginčo atveju, taikomi tokia prioriteto tvarka:
1.1.1. Sutartis;
1.1.2. Pirkimo dokumentai;
1.1.3. Sutarties pakeitimai;
1.1.4. Rangovo pasiūlymas.
1.2. Jeigu sutartyje nenurodyta kitaip, sutartyje vartojamos sąvokos atitinka pirkimo dokumentuose ir Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant sutartį.
1.3. Jeigu sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reiškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
1.4. Jeigu sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
1.5. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

2. SUTARTIES OBJEKTAS

2.1. Šia sutartimi rangovas įsipareigoja pagal supaprastintą statybos projektą per sutartyje nustatytus darbų atlikimo terminus ir sutartyje nustatytomis sąlygomis atlikti lietaus nuotekų inžinerinių tinklų M. Riomerio g. 1, Rokiškyje, statybos darbus (toliau – darbai).
2.2. Darbų atlikimo vieta – M. Riomerio g. 1, Rokiškis.
 
3. SUTARTIES KAINA IR ATSISKAITYMAS

3.1. Sudaroma fiksuotos kainos sutartis. Sutarties kaina – .......................... Eur su PVM               (žodžiais).
3.2. Į Sutarties kainą įskaičiuoti visi mokesčiai ir kitos rangovo patiriamos su Sutarties vykdymu susijusios išlaidos.
3.3. Sutarties kaina sutarties galiojimo metu gali būti keičiama dėl Valstybės institucijų priimtų įstatymų ir poįstatyminių teisės aktų, keičiančių mokesčių dydį (tokių kaip PVM), ir priimtų šios sutarties galiojimo metu. Tokiu atveju sutarties kaina keičiama (didinama ar mažinama) atitinkama dalimi, atsižvelgiant į kainos sudėtyje esančio mokesčio dalį. Pakeitimas įforminamas raštu patvirtinant parašais susitarimo tikrumą.
3.4. Mokėjimai atliekami eurais į Rangovo nurodytą banko sąskaitą pagal sąskaitą faktūrą.
3.5. Už darbus bus atsiskaitoma pateikus atliktų darbų aktus, pažymas ir sąskaitą faktūrą per 30 (trisdešimt) kalendorinių dienų nuo sąskaitos faktūros gavimo datos.
3.6. Rangovas sąskaitą faktūrą privalo pateikti naudojantis Sąskaitų administravimo bendrąja informacine sistema (SABIS).
3.7. Tiesioginio atsiskaitymo su Rangovo pasitelkiamais subrangovais galimybės gali būti įgyvendinamos šia tvarka:
3.7.1. Subrangovas norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Rangovo sudarymą. Trišalė sutartis turi būti sudaryta ne vėliau kaip iki Užsakovo atsiskaitymo su subrangovu. Trišalėje sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su subrangovu tvarka, atsižvelgiant į šioje sutartyje nustatytus reikalavimus;
3.7.2. Subrangovas, prieš pateikdamas sąskaitą faktūrą Užsakovui, turi ją suderinti su Rangovu. Suderinimas laikomas tinkamu, kai subrangovo išrašytą sąskaitą faktūrą raštu patvirtina atsakingas Rangovo atstovas, kuris nurodytas trišalėje sutartyje. Užsakovo atlikti mokėjimai subrangovui pagal jo pateiktą sąskaitą faktūrą atitinkamai mažina sumą, kurią Užsakovas turi sumokėti Rangovui pagal šią sutartį. Tiekėjas, išrašydamas ir pateikdamas sąskaitą faktūrą Užsakovui, atitinkamai į ją neįtraukia subrangovo tiesiogiai Užsakovui pateiktų ir Rangovo patvirtintų sumų;
3.7.3. Tiesioginis atsiskaitymas su subrangovu neatleidžia Rangovo nuo jo prisiimtų įsipareigojimų numatytų šioje sutartyje. Nepaisant nustatyto galimo tiesioginio atsiskaitymo su subrangovu, Rangovui šia sutartimi numatytos teisės, pareigos ir kiti įsipareigojimai nepereina subrangovui;
3.7.4.  Atsiskaitymai su subrangovu atliekami trišalėje sutartyje nustatytomis kainomis, bet neviršijant šioje sutartyje nustatytų kainų. Jei dėl tiesioginio atsiskaitymo su subrangovu faktiškai nesutampa Rangovo ir subrangovo nurodytos faktiškai mokėtinos sumos, rizika prieš Užsakovą tenka Rangovui ir neatitikimai pašalinami Rangovo sąskaita.

4. DARBŲ ATLIKIMO TERMINAS IR SUTARTIES GALIOJIMAS

4.1. Sutartis įsigalioja po jos pasirašymo ir galioja iki visiško įsipareigojimų įvykdymo.
4.2. Darbai turi būti atlikti per 2 mėn. nuo sutarties įsigaliojimo dienos.
4.3. Darbų atlikimo terminas, nurodytas sutarties 4.2 punkte, gali būti pratęstas, jeigu rangovas, vadovaudamasis sutarties 9 skyriaus nuostatomis, privalo atlikti papildomus darbus. Pratęsimo laikas yra lygus papildomų darbų atlikimo laikui, kurį turi pagrįsti rangovas.
4.4. Į darbų atlikimo terminą neįskaičiuojamas darbų atlikimo sustabdymas. Darbai gali būti sustabdyti dėl šių, nuo rangovo nepriklausančių, priežasčių:
[bookmark: _Hlk138057132]4.4.1. dėl viešojo administravimo subjektų netinkamo veikimo ar neveikimo;
[bookmark: _Hlk138057146]4.4.2. dėl esminių statinio projektuotojo klaidų ar netikslumų, turinčių reikšmingos įtakos darbų vykdymui tinkamai ir laiku;
[bookmark: _Hlk138057174]4.4.3. dėl būtinybės atlikti gamtosaugos ir (ar) archeologinius tyrinėjimus, kurie nebuvo numatyti techninėje specifikacijoje ir (ar) projektinėje dokumentacijoje;
4.4.4. finansavimo trūkumo.
[bookmark: _Hlk138057293]4.5. Apie sutarties 4.4 punkte nurodytas priežastis Rangovas privalo raštu informuoti Užsakovą bei techninį prižiūrėtoją ne vėliau kaip per 5 (penkias) darbo dienas nuo jų atsiradimo ir pagrįsti dokumentais. Užsakovas per 5 (penkias) darbo dienas išnagrinėja Rangovo pateiktus dokumentus ir informuoja raštu Rangovą apie priimtą sprendimą dėl sutarties vykdymo sustabdymo. Darbų atlikimo sustabdymo pradžia ir pabaiga fiksuojama Užsakovo raštu. Sutarties vykdymas gali būti atnaujintas, jei sutarties sustabdymo metu Rangovas vykdo darbus.

5. DARBŲ ATLIKIMAS IR PERDAVIMAS

[bookmark: _Hlk138057340]5.1. Darbai laikomi užbaigtais, kai atliekami visi darbai numatyti supaprastintame statybos projekte, Rangovas pateikia Užsakovui su darbais susijusią dokumentaciją ir pasirašomas darbų perdavimo-priėmimo aktas.  
[bookmark: _Hlk483382110]5.2. Užsakovas įsipareigoja priimti iš Rangovo tik tinkamai (kokybiškai) atliktus darbus šioje Sutartyje nustatyta tvarka ir terminais.
[bookmark: _Hlk483382122]5.3. Užsakovas turi teisę tikrinti Rangovo darbų atlikimo eigą ir kokybę, nesikišant į Rangovo ūkinę komercinę veiklą. Rangovas įsipareigoja leisti Užsakovui ir Užsakovo nurodytiems asmenims bet kada tikrinti atliekamų darbų kokybę, būdą ir naudojamas medžiagas.
5.4. Darbų ar darbų dalies rezultatą Rangovas perduoda užsakovui, o Užsakovas priima pasirašydamas per einamąjį mėnesį atliktų darbų aktus ir pažymas F-3. Atliktų darbų aktuose nurodomi atliktų darbų kiekiai procentine išraiška pagal įkainotų veiklų sąraše pateiktas darbų grupes. Užsakovui arba techniniam prižiūrėtojui pareikalavus, Rangovas privalo pateikti tikslius atliktų darbų kiekius (ne procentine išraiška). Šie dokumentai turi būti pasirašyti techninio prižiūrėtojo. 
5.5. Užsakovas gali nepriimti atliktų darbų, jeigu Rangovas tų darbų nėra tinkamai užpildęs elektroniniame statybos žurnale.

6. ŠALIŲ TEISĖS IR PAREIGOS

6.1. Užsakovas įsipareigoja:
6.1.1. pateikti Rangovui supaprastintą statybos projektą;
6.1.2. informuoti Rangovą apie paskirtą statybos techninį prižiūrėtoją;
6.1.3. įstatymų nustatyta tvarka perduoti statybvietę;
[bookmark: _Hlk138057666]6.1.4. paskirtam Rangovo statybos vadovui suteikti prieigą prie elektroninio statybos žurnalo pildymo;
[bookmark: _Hlk138057683]6.1.5. nedelsiant pašalinti Rangovo įspėjime nurodytas aplinkybes, kurios trukdo tinkamai vykdyti Sutartį, jei jos priklauso nuo Užsakovo valios. 
6.2. Užsakovas turi teisę
6.2.1. nemokėti už nekokybiškai atliktus darbus arba, atsiradus trūkumų ar defektų, sustabdyti darbus, kol trūkumai ar defektai bus pašalinti;
6.2.2. prašyti Rangovo pateikti informaciją ir/ar dokumentus, kurie įrodytų Rangovo aplinkosaugos reikalavimų, numatytų Sutarties 6.3.6 ir 6.3.7 p., laikymąsi.
6.3. Rangovas įsipareigoja:
6.3.1. savarankiškai apsirūpinti darbams atlikti reikalingais materialiniais ištekliais, atsakyti už blogą medžiagų kokybę;
6.3.2. garantuoti objekte darbo ir priešgaisrinę saugą, aplinkos ekologinę apsaugą;
6.3.3. visą darbų atlikimo laikotarpį tinkamai kaupti, pildyti, saugoti ir tvarkyti visus Rangovo pagal Sutartį privalomus parengti (gauti), pateikti ir jam vykdant Sutartį perduotus darbų dokumentus, kitą dokumentaciją bei medžiagą. Rangovas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Rangovas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti dėl to kilusius nuostolius;
[bookmark: _Hlk138057959]6.3.4. nedelsiant raštu informuoti (įspėti) Užsakovą apie aplinkybes, kurios trukdo tinkamai ir laiku vykdyti sutartį;
6.3.5. nedelsiant raštu informuoti Užsakovą ir statinio statybos techninį prižiūrėtoją apie pastebėtus projekto trūkumus ar netikslumus, dėl kurių nėra galimybės užbaigti darbus taip, kaip numatyta projekte. Rangovas atsako už savalaikės informacijos nepateikimą ir su tuo susijusias patirtas išlaidas (pvz. darbų perdarymas); 
6.3.6. užtikrinti nustatytų aplinkos apsaugos vadybos sistemos standartų LST EN ISO 14001 arba EMAS laikymąsi ir turėti tą patvirtinančius dokumentus;
6.3.7. visu Sutarties vykdymo laikotarpiu atliekant darbus taikys konkrečias aplinkos apsaugos vadybos priemones atitinkamoje veiklos srityje, tenkinančias šiuos reikalavimus (veiksmingos gyvūnijos ir augalijos apsaugos objekte ir aplink ją užtikrinimas; bet kokių kenksmingų atliekų ir pavojingų cheminių medžiagų nuotėkio, galinčio pakenkti aplinkai, prevencija; objekte susidarančių atliekų kiekio, skleidžiamo triukšmo ir eismo spūsčių mažinimas; efektyvus elektros energijos ir vandens naudojimas), ar aplinkos apsaugos vadybos sistemos reikalavimus pagal standartą LST EN ISO 14001 arba EMAS.
6.4. Rangovas turi teisę darbus užbaigti ankščiau nustatyto termino.

7. ŠALIŲ ATSAKOMYBĖ

[bookmark: _Ref479602105][bookmark: _Hlk483482393]7.1. Rangovas, neužbaigęs visų darbų ir nepateikęs dokumentacijos per 4.2 punkte nurodytą terminą, įsipareigoja sumokėti Užsakovui 0,05 % (nulio ir penkių šimtųjų procento) dydžio delspinigius, bet ne mažiau kaip 50 Eur už kiekvieną pavėluotą dieną nuo neatliktų (neužaktuotų) darbų sumos su PVM  ir atlygina Užsakovui dėl to patirtus nuostolius, kurių nepadengia minėtos netesybos. Delspinigiai išskaičiuojami iš Rangovui pagal šią Sutartį mokėtinų sumų su PVM. Apie atliktą įskaitymą Užsakovas informuoja Rangovą.
[bookmark: _Hlk483482588]7.2. Sutarties vykdymo metu Rangovas įsipareigoja per Užsakovo arba techninės priežiūros vadovo nustatytą protingą laiko terminą savo sąskaita ištaisyti bet kokius darbų trūkumus, defektus ir (ar) netikslumus. Rangovo pareiga savo sąskaita ištaisyti bet kokius darbų trūkumus, defektus ir (ar) netikslumus nepaneigia Rangovo pareigos mokėti delspinigius. Rangovui per nustatytą laiko terminą nepašalinus trūkumų, defektų ir (ar) netikslumų, Užsakovas gali taikyti 50 Eur dydžio delspinigius už kiekvieną pavėluotą kalendorinę dieną.
[bookmark: _Hlk483482736][bookmark: _Hlk138058689]7.3. Rangovui atsisakant arba nepagrįstai delsiant pašalinti trūkumus, defektus ir (ar) netikslumus, Užsakovas turi teisę be atskiro Rangovo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Rangovui pagal Sutartį mokėtinas sumas, bei reikalauti atlyginti kitus dėl to patirtus nuostolius. O Rangovas įsipareigoja atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus darbus, kurie buvo atlikti ištaisius darbų trūkumus, defektus ir (ar) netikslumus).
7.5. Rangovas, be Užsakovo sutikimo pasitelkęs papildomus subrangovus, atsisakęs Sutartyje numatytų subrangovų, sukeitęs vietomis Sutartyje numatytus subrangovus, ir (ar) perdavęs didesnę (mažesnę) darbų dalį, negu buvo suderinta, kitam Sutartyje numatytam subrangovui, t. y. nesilaikęs sutarties 8 skyriuje nurodytų reikalavimų, įsipareigoja sumokėti Užsakovui 5 % dydžio baudą nuo visos bendros Sutarties kainos su PVM. Bauda išskaičiuojama iš Rangovui mokėtinų sumų.
[bookmark: _Hlk483386555]7.6. Užsakovas, nepagrįstai uždelsęs atsiskaityti už atliktus darbus Sutartyje numatyta tvarka ir terminais, moka Rangovui 0,05 % (nulio ir penkių šimtųjų procento) dydžio delspinigius nuo neapmokėtos sumos už kiekvieną uždelstą dieną.
7.7. Rangovas iki faktinės darbų atlikimo pabaigos neužpildęs elektroninio statybos darbų žurnalo, savo sąskaita apmoka elektroninio statybos darbų žurnalo pratęsimo mokesčius.
[bookmark: _Hlk483386699][bookmark: _Hlk484163550]7.8. Rangovas yra visiškai atsakingas už žalą, padarytą tretiesiems asmenims, jų turtui, vykdant Sutartyje numatytus darbus. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
[bookmark: _Hlk483386705]7.9. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.
[bookmark: _Ref491177832]7.10. Rangovas nėra atsakingas už viešojo administravimo subjektų netinkamą veikimą ar neveikimą (pavyzdžiui, neteisėtų sprendimų priėmimą ar vėlavimą priimti sprendimus), dėl kurių negalėjo statybos darbų užbaigti Sutartyje numatytu laiku. Rangovui pateikusiam ir tinkamai pagrindusiam šias aplinkybes, delspinigiai vėlavimo laikotarpiu dėl šiame punkte minėtų aplinkybių nėra skaičiuojami.

8. SUBRANGOVAI IR JŲ KEITIMO TVARKA
               /Jei sutartyje numatytų darbų atlikimui Rangovas pasitelks subrangovus, 8.1 punkte nurodo:/
	8.1. Sutartyje numatytų darbų įvykdymui Rangovas pasitelks šiuos subrangovus (toliau - subrangovai):
	8.1.1. (teisinė forma) (pavadinimas), pagal Lietuvos Respublikos įstatymus įsteigta ir veikianti įmonė, juridinio asmens kodas (kodas), kurios registruota buveinė yra (adresas), duomenys apie bendrovę kaupiami ir saugomi (nurodomas registras), (išvardinti subrangovui priskirtų vykdyti darbų pagal šią sutartį sąrašus) darbų atlikimui.
	8.2. Sutarties vykdymo metu Rangovas, raštu kreipęsis į Užsakovą ir gavęs raštišką jo sutikimą, gali keisti subrangovą (-us), nurodytus šios sutarties  8.1 punkte.
	8.3. Subrangovų pakeitimas įforminamas abiejų šalių papildomu susitarimu prie sutarties per 10 darbo dienų nuo Užsakovo raštiško sutikimo išsiuntimo Rangovui datos.
8.4. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Rangovas taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.  

9. PAPILDOMI DARBAI

9.1. Užsakovas, esant būtinybei, įsigis papildomų darbų arba neatliks kai kurių Sutartyje numatytų statybos darbų. Papildomi darbai – sutartyje nenumatyti, tačiau tiesiogiai su Sutartyje numatytais statybos darbais susiję ir būtini sutarčiai įvykdyti (užbaigti) statybos darbai. Neatliekami darbai – statybos darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio statybos darbų vykdymas netikslingas.
9.2. Sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.
9.3. Papildomi arba nevykdomi darbai galimi esant vienai iš šių priežasčių:
9.3.1. kai aiškiai įrodomi praleidimai, netikslumai ar klaidos Užsakovo reikalavimuose, kurių Rangovas pagrįstai negalėjo numatyti;
9.3.2. kai atsiranda būtinas poreikis atsisakyti Sutartyje numatyto darbo;
9.3.3. kai būtina atlikti papildomą, dėl nenumatytų aplinkybių atsiradusį darbą, be kurio Rangovas negali tinkamai įvykdyti Sutarties.
9.4. Papildomų ar nevykdomų darbų būtinumas pagrindžiamas dokumentais, pvz. susirinkimo protokolais, keičiamų darbų aktais, brėžiniais, techninio projekto nauja laida ar kitais dokumentais.
9.5. Papildomų darbų kaina nustatoma:
9.5.1. pritaikant Rangovo pateiktoje lokalinėje sąmatoje nurodytus darbų įkainius;
9.5.2. jei įmanoma, išskaičiuojant kainos dalį iš Sutartyje numatyto įkainio;
9.5.3. pritaikant Sutartyje numatytus panašių darbų įkainius. Panašius darbus turi pagrįsti ir nustatyti techninis prižiūrėtojas ir Užsakovas;
9.5.4. apskaičiuojant statybos darbų sąmatų skaičiavimo programomis.
9.6. Rangovas gali pradėti vykdyti papildomus darbus Užsakovui patvirtinus papildomų darbų ar jų pakeitimo aktą. Dėl papildomų darbų atlikimo pasirašomas papildomas susitarimas, kuris laikomas sudėtine Sutarties dalimi.
9.7. Papildomų darbų apmokėjimui Rangovas atliktų darbų aktuose ar pažymose apie atliktus darbus turi nurodyti atliktų papildomų ir (ar) neatliekamų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus papildomų darbų įsigijimą pagrindžiančius dokumentus.

10. KONFIDENCIALUMAS

10.1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties šalis daugiau, negu to reikia sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
10.2. Jeigu šalis, vykdydama Sutartį, gavo iš kitos šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

11. NENUGALIMOS JĖGOS APLINKYBĖS (force majeure)

11.1. Šalys visiškai ar iš dalies atleidžiamos nuo šios sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios sutarties pasirašymo. Nenugalimos jėgos faktą turi įrodyti šalis, nevykdanti ar nebegalinti vykdyti sutartyje nustatytų įsipareigojimų.
11.2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr.840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ nustatyta tvarka.
11.3. Apie tokių aplinkybių atsiradimą viena šalis kitai įsipareigoja pranešti ne vėliau kaip per 15 (penkiolika) kalendorinių dienų nuo aplinkybių atsiradimo. Nepranešimas neatleidžia nuo sutartyje numatytų įsipareigojimų vykdymo.
11.4. Nenugalimos jėgos atveju Šalys dėl atsiradusių nuostolių papildomo atlyginimo ir darbų atlikimo terminų pratęsimo susitaria abipusiu susitarimu.

12. SUTARTIES NUTRAUKIMAS

[bookmark: _Ref463942926]12.1. Užsakovas, įspėjęs prieš 30 (trisdešimt) kalendorinių dienų, gali nutraukti Sutartį vienašališkai ir reikalauti atlyginti nuostolius, jeigu Rangovas:
12.1.1. nepradeda laiku vykdyti darbų, kitaip aiškiai parodo ketinimą netęsti savo įsipareigojimų pagal Sutartį ir tampa aišku, kad juos baigti iki darbų atlikimo termino pabaigos neįmanoma;
12.1.2. Darbus atlieka nekokybiškai, naudoja ne tą įrangą ir (ar) medžiagas, kurios nurodytos projektinėje dokumentacijoje, arba Rangovas nepašalina darbų trūkumų per nustatytus terminus, arba trūkumai yra esminiai ir Rangovas nepajėgus užbaigti darbų be esminių trūkumų ar didelių nuostolių užsakovui;
12.1.3. kitais Sutarties ir teisės aktų numatytais atvejais.
[bookmark: _Ref463942936]12.2. Užsakovas be išankstinio įspėjimo gali nutraukti Sutartį vienašališkai ir reikalauti atlyginti nuostolius, jeigu Rangovas:
12.2.1. vėluoja atlikti darbus 60 kalendorinių dienų nuo nustatyto darbų atlikimo termino pabaigos;
12.2.2. negavęs Užsakovo sutikimo, darbus paveda vykdyti subrangovui ar kitaip perleidžia Sutartį;
12.2.3. bankrutuoja arba tampa nemokus;
12.2.4. siekdamas sudaryti Sutartį su Užsakovu, buvo sudaręs susitarimą, neleistinai ribojantį konkurenciją;
12.2.5. Rangovas Sutarties vykdymo metu nebeatitinka Pirkimo dokumentuose nustatytų kvalifikacinių reikalavimų;
12.2.6. Rangovas pažeidžia Sutartyje nustatytus įsipareigojimus dėl konfidencialumo.
12.3. Jeigu Užsakovas nutraukia Sutartį Sutarties 12.1 ir/ar 12.2 punktų pagrindu, Užsakovas sumoka už iki Sutarties nutraukimo tinkamai atliktus darbus pagal pateiktus ir tarpusavyje suderintus atsiskaitymo dokumentus. Rangovas privalo atlyginti Užsakovui visas dėl šios Sutarties nutraukimo susidariusias išlaidas ir kompensuoti dėl šios Sutarties nutraukimo patirtus nuostolius.
12.4. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp šalių Sutarties nutraukimo dienai atliekami Sutartyje nustatyta tvarka.

13. KITOS SUTARTIES SĄLYGOS

13.1. Vykdydamos šią Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos statybos įstatymu ir kitais įstatymais bei kitais teisės aktais, normatyviniais techniniais dokumentais, statybos techniniais reglamentais, užsakovo parengtais pirkimo dokumentais bei viešojo pirkimo metu pateiktu Rangovo pasiūlymu.
13.2. Sutarties sąlygos Sutarties galiojimo laikotarpiu negali būti keičiamos, išskyrus Lietuvos Respublikos viešųjų pirkimų įstatymo išimtis.
13.3. Asmuo, atsakingas už Sutarties ir jos pakeitimų viešinimą Lietuvos Respublikos Viešųjų pirkimų įstatymo nustatyta tvarka, Saulius Matiukas, Viešųjų pirkimų skyriaus vyriausiasis specialistas viešiesiems pirkimams.
13.4. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal užsakovo buveinės vietą.
13.5. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos šalies sutikimo.
13.6. Sutartis sudaryta lietuvių kalba 2 (dviem) vienodą juridinę galią turinčiais egzemplioriais, po vieną kiekvienai šaliai arba Sutartis pasirašyta naudojantis saugiu elektroniniu parašu.
SUTARTIES PRIEDAS. Įkainotų veiklų sąrašas. 

ŠALIŲ REKVIZITAI:

A. s.  ______________________

